ПАЗАРЪТ В РУСИЯ НА СТЪКЛЕНИ ОПАКОВКИ ЗА ФАРМАЦЕВТИЧНАТА ПРОМИШЛЕНОСТ

Опаковките за лекарства имат високи изисквания за качество и иновативни решения. Предприятията, които произвеждат тези продукти, трябва да бъдат сертифицирани и да отговарят на изискванията на GMP, поради което цената на тези опаковки става по-висока. Наред с това се увеличава и потреблението на самите лекарствени средства.
Независимо от факта, че някои свойства на стъклените опаковки са по-ниски от пластмасовите, безупречният вид, високата прозрачност и отличните оптични свойства предполагат, че те ще останат популярно средство за опаковане на лекарства за дълго време.

Класификация и свойства на стъклените контейнери.
По хидролитична резистентност стъклените съдове за лекарствени средства (ЛС) се делят на 4 класа:
От неутрално стъкло - поради състава на суровините, продуктите имат висока хидролитична устойчивост. Те са предназначени за лекарствени средства за парентерално (венозно, мускулно, артериално и др.) приложение, както и за препарати и компоненти на човешка кръв.
От силикатно стъкло със специална обработка и повишена хидролитична устойчивост. Предназначени за  киселинни и неутрални водни лекарствени средства за парентерално приложение.
От силикатно стъкло с умерена хидролитична устойчивост. Използват се за неводни лекарствени средства и прахове за парентерално приложение, както и за непарентерални лекарства.
Силикатно стъкло с ниска хидролитична устойчивост за твърди, течни или меки лекарствени средства за непарентерално приложение.

Обем и структура на пазара за стъклени контейнери от втора класа

Според оценки на експерти от отрасъла, в Русия не се произвеждат стъклени опаковки от втори хидролитичен клас за лекарствени средства с капацитет 50–300 ml. Налични са по-малки контейнери (5, 10 и 20 см3) от местно производство, но те се произвеждат само в един завод в Башкортостан. Всички други руски предприятия произвеждат стъклени ампули, флакони и бутилки от първи или трети клас.
Основните потребители на бутилки-флакони от клас В с обем 50-300 ml са фармацевтичните компании, които произвеждат суспензии и течни форми лекарствени средства за непарентерално приложение. Тази група потребители според анализаторите е 86,2%. Останалият дял се пада на производителите на ветеринарни лекарствени средства.

Перспективи за развитие на пазара.
Структура на потреблението на бутилки-флакони от втора класа спрямо обема

В сегмента на фармацевтичните контейнери от втори хидролитичен клас повече от 80% от продуктите са бутилки и флакони с капацитет 30–100 ml. Определяща тенденция в развитието на отрасъла са нарастващите изисквания към качеството на първичната фармацевтична опаковка, която е свързана с действието на програмата "Фарма 2020". По такъв начин, предложението в контекста цена/качество, постепенно се измества към последното. В сферата на опаковките за инжекционни препарати, иновативните разработки стават все по-популярни, например стерилни тапи, плунжери, стерилни флакони и касети, предварително напълнени спринцовки с всички компоненти. Цената на такава продукция е по-висока от обичайното, така че като се има предвид възникващата тенденция на нарастване на продажбите на фармацевтични продукти в Русия, можем да предвидим увеличение на въпросния пазар както в натурално, така и в парично отношение.
https://www.megaresearch.ru/